Министрҙар советы рәйесе П.А.Столыпин инициативаһы м ‑ н община ер биләүселеген бөтөрөү , крәҫтиәндәрҙең ерен күбәйтеү , ергә хосуси милекселек , крәҫтиән хужалығының тауарлылығын арттырыу нигеҙендә крәҫтиән хужалығы эшмәкәрлеген интенсивлаштырыу өсөн үткәрелгән . 1906 й . 9 нояб. указға ярашлы , крәҫтиәндәргә ауыл общинаһынан сығырға һәм үҙенең һөрөнтө ерҙәрен хосуси милек итеп нығытырға рөхсәт ителгән , ул ер община тарафынан бүленә алмаған һәм мираҫ итеп тапшырыла торған ер милкенә әүерелгән .